समाचार एजेंसी पीटीआई के मुताबिक इस महिला की उम्र 23 साल है और ये एक अंग्रेजी पत्रिका में इंटर्न के तौर पर काम कर रही थीं.पुलिस के अनुसार ये महिला मुंबई की चॉल पर कहानी बनाने के लिए गई हुई थी जब येहादसा हुआ. पुलिस का कहना था कि ये घटना लोवर पारेल इलाके में शक्ति मिल के नजदीक रात आठ बजे घटी. फोटो जर्नलिस्ट अपने एक मित्र के साथ वंहा गई थीं.पुलिस ने जानकारी दी कि इन लोगों ने मित्र को बांध दिया और फिर उसका बलात्कार किया.हाल के दिनों में लगातार बलात्कार के मामले सामने आते रहे हैं.राजधानी दिल्ली में पिछले साल 16 दिसंबर को पेरामेडिकल की छात्रा के साथ चलती बस में सामूहिक बलात्कार की घटना घटी थी.इस घटना ने पूरे देश को झगझोर के रख दिया था. लोगों ने सड़कों पर विरोध प्रदर्शन के जरिए अपने गुस्से का इजहार किया और पीडि़ता के लिए न्याय की गुहार लगाई.दिल्ली पुलिस के मुताबिक अभियुक्तों ने लड़की और उनके पुरुष मित्र के साथ मारपीट भी की थी.लड़की को इलाज के लिए सिंगापुर भी ले जाया गया लेकिन वहां उनकी मौत हो गई थी.इस मामले में कुल छह लोगों को अभियुक्त बनाया गया था. इनमें से एक को कुछ महीने पहले जेल में मृत पाया गया था.जेल अधिकारियों का कहना था कि उन्होंने ख़ुदकुशी की है जबकि परिवार वालों का आरोप था कि ये हत्या का मामला है. इस मामले की सुनवाई फास्ट ट्रैक कोर्ट में चल रही है.(बीबीसी हिन्दी के



 एंड्रॉएड ऐप के लिए आप क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं)